**Budapest Főváros XI. Kerület Újbuda Önkormányzata Képviselő-testülete**

**…/2021. (… …) önkormányzati rendelete**

**a 2020. évi zárszámadásról**

Budapest Főváros XI. Kerület Újbuda Önkormányzata Polgármestere – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – a Képviselő-testületnek az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

(1) Budapest Főváros XI. Kerület Újbuda Önkormányzata (a továbbiakban: Önkormányzat) Képviselő-testülete az Önkormányzat 2020. évi zárszámadásának

a) kiadási főösszegét 24 189 361 E Ft-ban,

b) bevételi főösszegét 29 977 085 E Ft-ban

állapítja meg a (2) bekezdésben foglalt részletezettséggel.

(2) Az Önkormányzat

a) költségvetési kiadási főösszegét 23 689 027 E Ft-ban,

b) költségvetési bevételi főösszegét 23 608 584 E Ft-ban,

c) költségvetési egyenlegét (hiányát) - 80 443 E Ft-ban,

d) finanszírozási kiadását 500 334 E Ft-ban,

e) finanszírozási bevételét 6 368 501 E Ft-ban

állapítja meg.

(3) Az Önkormányzat kiadásait 5 350 637 E Ft belső finanszírozással, az előző évi költségvetési maradvány felhasználásával és 763 592 E Ft külső finanszírozás – felhalmozási célú hitel – igénybevételével biztosította.

(4) Államháztartáson belüli – 2021. évi állami támogatás előleg – finanszírozási célú bevétel 254 272 E Ft.

**2. §**

(1) Az Önkormányzat összevont kiadási előirányzatainak előirányzat-csoportonkénti, kiemelt előirányzatonkénti teljesítését az 1. mellékletben foglaltak szerint fogadja el.

(2) Az Önkormányzat összevont bevételi előirányzatainak előirányzat-csoportonkénti, kiemelt előirányzatonkénti teljesítését a 2. mellékletben foglaltak szerint állapítja meg.

(3) Az Önkormányzat felújítási kiadásainak feladatonkénti teljesítését a 3. melléklet szerint hagyja jóvá.

(4) Az Önkormányzat beruházási kiadásainak feladatonkénti teljesítését a 4. mellékletben foglaltak szerint fogadja el.

(5) Az Önkormányzat 2020. évi kiadási, valamint bevételi előirányzatainak teljesítését kiemelt előirányzatonként az 5. mellékletben foglaltak szerint fogadja el.

(6) Az Önkormányzat egyes kiemelt kiadási előirányzatainak részletes teljesítését a 6. mellékletben felsoroltak szerint hagyja jóvá.

(7) A Polgármesteri Hivatal kiadási előirányzatainak, valamint bevételi előirányzatainak kiemelt előirányzatonkénti teljesítését a 7. mellékletben foglaltak szerint fogadja el.

(8) Az Önkormányzat irányítása alá tartozó költségvetési szervek kiadási és bevételi előirányzatainak teljesítését a 8. mellékletben foglaltak szerint fogadja el.

(9) Az Önkormányzat 2020. évi bevételeinek, kiadásainak működési- felhalmozási mérlegét a 9. mellékletben rögzítettek szerint fogadja el.

(10) Az Önkormányzat irányítása alá tartozó költségvetési szervek létszámának éves teljesítését a 10. mellékletben foglaltak szerint fogadja el.

(11) Az Önkormányzat 2020. évi európai uniós támogatási programjainak teljesülését a 11. melléklet szerint hagyja jóvá.

(12) Az Önkormányzat 2020. évi költségvetési maradványa 5 548 107 682 Ft, melynek felhasználását a 12. melléklet szerint fogadja el.

(13) Az Önkormányzat irányítása alá tartozó költségvetési szervek 239 616 261 Ft költségvetési maradványát és annak felhasználását a 13. melléklet szerint fogadja el.

**3. §**

Hatályát veszti a 2020. évi költségvetésről szóló 5/2020. (II. 28.) önkormányzati rendelet.

**4. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **dr. László Imre**  **polgármester** | **Vargáné dr. Kremzner Zsuzsanna**  **jegyző** |

Részletes indokolás

**1. §**

Megállapításra kerül a 2020. évi költségvetés teljesülésének kiadási és bevételi főösszege, továbbá a költségvetés záró egyenlege (hiánya), és a 2020. évi költségvetés belső- és külső finanszírozási bevételek és kiadások összege.

**2. §**

Az államháztartásról szóló törvény, valamint az államháztartásról szóló törvény végrehajtásáról szóló kormányrendeletben előírt mellékletek jóváhagyását tartalmazza. 2020. évben az Önkormányzatnál, és az irányítása alá tartozó költségvetési szerveknél képződött költségvetési maradványt és annak felhasználását elfogadja.

**3. §**

Rendelkezik a 2020. évi költségvetési rendelet hatályon kívül helyezéséről.

**4. §**

Rendelkezik a rendelet hatálybalépéséről és hatályvesztéséről.